Eдинствената грешка е за показател, който така или иначе не считам за индикативен за положителен или отрицателен тренд (изменението на глобалните СО2 емисии).
7. Глобалните въглеродни емисии от изгаряне на горива и индустриални процеси няма да нараснат за 4-та поредна година (Global Carbon Project).
Убедеността ми, че въглеродните емисии няма да растат се дължи на факта, че твърде много се занимавам с политиките и мерките за намаляването им, новите технологии за ВЕИ, съхранение на енергия и електромобили. Поради това живея с мисълта, че всичко това занимава и значима част от човечеството. Грешка! През ноември описах феномена и причините за него в статията Защо светът не успява да намали въглеродните си емисии? от месечната си колонка за Forbes България. Силно я препоръчвам!